Tähtis õiguslik teade

|

52009PC0429

Ettepanek : Nõukogu määrus, millega lõpetatakse teatavate Hiina Rahvavabariigist pärit viimistletud polüesterfilamentkangaste impordi suhtes määrusega (EÜ) nr 1487/2005 kehtestatud dumpinguvastaste meetmete osaline vahepealne läbivaatamine  /* KOM/2009/0429 lõplik */

	[pic] | EUROOPA ÜHENDUSTE KOMISJON |Brüssel 19.8.2009KOM(2009) 429 lõplikEttepanek:NÕUKOGU MÄÄRUS,millega lõpetatakse teatavate Hiina Rahvavabariigist pärit viimistletud polüesterfilamentkangaste impordi suhtes määrusega (EÜ) nr 1487/2005 kehtestatud dumpinguvastaste meetmete osaline vahepealne läbivaatamineSELETUSKIRI1. Ettepaneku taust |Ettepaneku põhjused ja eesmärgid Käesolevas ettepanekus käsitletakse nõukogu 22. detsembri 1995. aasta määruse (EÜ) nr 384/96 (kaitse kohta dumpinguhinnaga impordi eest riikidest, mis ei ole Euroopa Ühenduse liikmed, mida on viimati muudetud nõukogu 21. detsembri 2005. aasta määrusega (EÜ) nr 2117/2005, (edaspidi „algmäärus”)) kohaldamist menetluses, milles käsitletakse teatavate Hiina Rahvavabariigist (edaspidi „Hiina”) pärit viimistletud polüesterfilamentkangaste importi. |Üldine taust Käesolev ettepanek on seotud algmääruse rakendamisega ja tuleneb uurimisest, mis tehti kooskõlas algmääruses sätestatud sisuliste ja menetlusnõuetega. |Ettepaneku valdkonnas kehtivad õigusnormid Nõukogu 12. septembri 2005. aasta määrus (EÜ) nr 1487/2005, millega kehtestatakse lõplik dumpinguvastane tollimaks Hiina Rahvavabariigist pärit viimistletud polüesterfilamentkangaste impordi suhtes; viimati muudetud nõukogu 18. septembri 2007. aasta määrusega (EÜ) nr 1087/2007. |Kooskõla Euroopa Liidu muude põhimõtete ja eesmärkidega Ei kohaldata. |2. Konsulteerimine huvitatud isikutega ja mõju hindamine |Konsulteerimine huvitatud isikutega |Menetlusega seotud huvitatud isikutel on uurimise ajal olnud võimalus kaitsta oma huve algmääruses sätestatud korras. |Eksperdiarvamuste kogumine ja kasutamine |Välisekspertide arvamusi ei olnud vaja kasutada. |Mõju hindamine Käesolev ettepanek tuleneb algmääruse rakendamisest. Algmäärusega ei nähta ette üldist mõju hindamist, kuid see sisaldab põhjalikku loetelu tingimustest, mida tuleb hinnata. |3. Ettepaneku õiguslik külg |Kavandatud meetmete kokkuvõte Komisjon algatas 26. juunil 2008 Hiina Rahvavabariigist pärit teatavate viimistletud polüesterfilamentkangaste impordi suhtes kohaldatavate dumpinguvastaste meetmete osalise vahepealse läbivaatamise Taotleja väitis, et sütt sisaldav polüesterkangas (nn tape grade-tooteliik) tuleks meetmete reguleerimisalast välja jätta, sest kõnealuse toote tunnused ja lõppotstarve erinevad meetmetega hõlmatavate muude tooteliikide omadest. Uurimise käigus selgus, et olenemata teatavatest erinevustest on sütt sisaldaval polüesterkangal ja meetmetega hõlmatavatel muudel tooteliikidel samasugused füüsikalised, tehnilised ja keemilised põhiomadused. Lisaks sellele ei olnud võimalik tõestada, et sütt sisaldaval polüesterkangal on ainult üks võimalik otstarve ja et sütt sisaldav polüesterkangas ja muud meetmetega hõlmatavad tooteliigid ei ole omavahel asendatavad. Seega järeldatakse, et Hiina Rahvavabariigist pärit teatavate viimistletud polüesterfilamentkangaste impordi suhtes kohaldatavate dumpinguvastaste meetmete osaline vahepealne läbivaatamine tuleks lõpetada ilma kehtivaid meetmeid muutmata. Seega tehakse ettepanek, et nõukogu võtaks vastu lisatud määruse ettepaneku, millega lõpetatakse osaline vahepealne läbivaatamine, ning see tuleks avaldada Euroopa Liidu Teatajas. |Õiguslik alus Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed; viimati muudetud nõukogu 21. detsembri 2005. aasta määrusega (EÜ) nr 2117/2005. |Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata. |Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. |Asjaomase meetme vormi on kirjeldatud eespool nimetatud algmääruses ja see ei võimalda teha otsuseid liikmesriikide tasandil. Märkust selle kohta, et ühendusel, liikmesriikide valitsustel, piirkondlikel ja kohalikel asutustel, ettevõtjatel ja kodanikel lasuv finants- ja halduskoormus peab olema minimaalne ja proportsionaalne ettepaneku eesmärgiga, ei kohaldata. |Õigusakti valik |Kavandatud õigusakt: määrus. |Muud õigusaktid ei oleks asjakohased, sest algmäärusega ei ole ette nähtud muid võimalusi. |4. Mõju eelarvele |Ettepanek ei mõjuta ühenduse eelarvet. |Ettepanek:NÕUKOGU MÄÄRUS,millega lõpetatakse teatavate Hiina Rahvavabariigist pärit viimistletud polüesterfilamentkangaste impordi suhtes määrusega (EÜ) nr 1487/2005 kehtestatud dumpinguvastaste meetmete osaline vahepealne läbivaatamineEUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed[1] (edaspidi „algmäärus”), eriti selle artikli 11 lõiget 3,võttes arvesse komisjoni ettepanekut, mis esitati pärast konsulteerimist nõuandekomiteega,ning arvestades järgmist:1. KEHTIVAD MEETMED(1) Määrusega (EÜ) nr 1487/2005[2] (edaspidi „esialgne määrus”) kehtestas nõukogu teatavate Hiina Rahvavabariigist (edaspidi „Hiina” või „asjaomane riik”) pärit viimistletud polüesterfilamentkangaste (edaspidi „viimistletud polüesterfilamentkangad” või „vaatlusalune toode”) impordi suhtes lõpliku dumpinguvastase tollimaksu. Eespool nimetatud määruse kehtestamiseni viinud uurimise (edaspidi „esialgne uurimine”) uurimisperiood hõlmas ajavahemikku 1. aprillist 2003 kuni 31. märtsini 2004 (edaspidi „esialgne uurimisperiood”).(2) Pärast absorptsioonivastast kordusuurimist muudeti kõnealuseid meetmeid nõukogu määrusega (EÜ) nr 1087/2007[3]. Praegu kehtivad tollimaksu määrad on vahemikus 14,1–74,8 %.2. MENETLUS2.1. Läbivaatamistaotlus(3) Komisjon sai 1. aprillil 2008 algmääruse artikli 11 lõike 3 kohase taotluse algatada osaline vahepealne läbivaatamine, et uurida, kas teatavad tooteliigid kuuluvad praeguste dumpinguvastaste meetmete reguleerimisalasse.(4) Taotluse esitas Saksamaal asuv importija Hüpeden GmbH & Co. KG (edaspidi „taotleja”).(5) Taotleja väitis, et tema imporditavat toodet kasutatakse ainult sellise spetsiifilise isoleerlindi tootmiseks, millega isoleeritakse juhtmeid mootorite, eelkõige automootorite juhtmekimpudes (edaspidi „sütt sisaldav polüesterkangas”), ja et sellise sütt sisaldava polüesterkanga tehnilised ja keemilised omadused erinevad esialgses uurimises määratletud vaatlusaluse toote vastavatest omadustest. Eelkõige tundub, et erinevad on sütt sisaldava kanga tõmbetugevus ja värvus. Taotleja väitis, et seetõttu tuleks järeldada, et sütt sisaldav polüesterkangas ei kuulu esialgse uurimise reguleerimisalasse ja seega ei tuleks selle suhtes kohaldada eespool nimetatud meetmeid.2.2. Algatamine(6) Pärast nõuandekomiteega konsulteerimist tegi komisjon kindlaks, et on olemas piisavalt tõendeid, mis õigustavad osalise vahepealse läbivaatamise algatamist, ja teatas 26. juunil 2008 Euroopa Liidu Teatajas [4] avaldatud algatamisteates vaatlusaluse toote määratlusega piirduva osalise vahepealse läbivaatamise algatamisest vastavalt algmääruse artikli 11 lõikele 3. Eelkõige tuleb läbivaatamise käigus kindlaks teha, kas sütt sisaldav polüesterkangas on esialgses uurimises määratletud vaatlusalune toode.2.3. Läbivaatamisega seotud uurimine(7) Komisjon teatas osalise läbivaatamisega seotud uurimise algatamisest ametlikult Hiina ametiasutustele ja kõigile muudele teadaolevalt asjaga seotud isikutele, s.o asjaomase riigi eksportivatele tootjatele, ühenduse tootjatele ning kasutajatele ja importijatele. Huvitatud isikutele anti võimalus teha oma seisukohad kirjalikult teatavaks ja taotleda ärakuulamist algatamisteates sätestatud tähtaja jooksul. Kõigile huvitatud isikutele, kes seda taotlesid ja teatasid konkreetsed põhjused, miks nad tuleks ära kuulata, anti selline võimalus.(8) Komisjon saatis küsimustikud kõigile teadaolevalt asjaga seotud isikutele ja kõigile teistele isikutele, kes andsid endast teada algatamisteates sätestatud tähtaja jooksul.(9) Võttes arvesse läbivaatamise ulatust, uurimisperioodi kõnealuse läbivaatamise jaoks kindlaks ei määratud. Küsimustikele laekunud vastustest saadud teave hõlmas ajavahemikku 1. juulist 2007 kuni 30. juunini 2008 (edaspidi „vaatlusalune periood”). Teavet küsiti sütt sisaldava polüesterkanga ja kõikide muude vaatlusaluse toote liikide müügi-/ostumahu ja müügi-/ostuväärtuse ning tootmismahu ja -võimsuse kohta vaatlusalusel perioodil. Lisaks sellele paluti asjaomastel isikutel esitada märkusi mis tahes erinevuste või sarnasuste kohta sütt sisaldava polüesterkanga ja muude vaatlusaluse toote liikide vahel, pidades silmas nende tootmisprotsessi, tehnilisi omadusi, lõppotstarvet, asendatavust jne.(10) Küsimustikule vastasid taotleja, üks Hiina sütt sisaldavat polüesterkangast eksportiv tootja, üks ühenduse sütt sisaldava polüesterkanga tootja, kaks ühenduse muude vaatlusaluse toote liikide tootjat ja üks sütt sisaldava polüesterkanga kasutaja.(11) Komisjon kogus ja kontrollis kogu teavet, mida ta kehtivate dumpinguvastaste meetmete reguleerimisala muutmise vajaduse väljaselgitamiseks vajalikuks pidas, ning tegi kontrollkäigud järgmiste äriühingute valdustesse:-  Hüpeden GmbH & Co. KG, Hamburg, Saksamaa;-  TFE Textil, Nüziders, Austria;-  Wujiang Glacier Fabrics, Wujiang, Hiina Rahvavabariik.(12) Kõiki asjaomaseid isikuid teavitati olulistest faktidest ja kaalutlustest, mille põhjal tehti praeguse läbivaatamise järeldused (edaspidi „lõplike järelduste teatavakstegemine”). Pärast kõnealust faktide ja kaalutluste avalikustamist anti neile teatava ajavahemiku jooksul võimalus esitada oma märkused.(13) Isikute esitatud suulised ja kirjalikud märkused on nõuetekohaselt läbi vaadatud ja neile on vastatud allpool esitatud põhjendustes.3. VAATLUSALUNE TOODE(14) Vaatlusalune toode on vastavalt esialgses määruses esitatud määratlusele Hiina Rahvavabariigist pärit sünteesfilamentlõngast värvitud (sealhulgas valgeks värvitud) või trükitud kangas, mis sisaldab tekstureeritud ja/või tekstureerimata polüesterfilamentkiude 85% ulatuses või enam ning mis praegu kuulub CN-koodide ex 5407 51 00, 5407 52 00, 5407 54 00, ex 5407 61 10, 5407 61 30, 5407 61 90 ja ex 5407 69 10 ning ex 5407 69 90 alla.4. UURIMISE JÄRELDUSED(15) Esmalt uuriti, kas sütt sisaldav polüesterkangas on hõlmatud teatavate Hiinast pärit viimistletud polüesterfilamentkangaste suhtes kehtestatud meetmetega, nagu on kirjeldatud esialgses määruses. Seejärel uuriti võimalusi muuta toote määratlust, kuna sütt sisaldav polüesterkangas ja muud vaatlusaluse toote liigid ei ole üks ja sama toode.4.1. Esialgse uurimise ulatus(16) Tuletatakse meelde, et vaatlusalust toodet toodetakse kududes kangasse polüesterlõnga ja sellist kangast viimistledes. Lõng võib olla eelvärvitud või mitte. Viimistlemise käigus tavaliselt kangas trükitakse või värvitakse, kuid kangast on võimalik edasi viimistleda, et luua virsikukoore välimus või muuta kangas näiteks vett hülgavaks.(17) Esialgse määruse põhjenduses 8 märgitakse, et vaatlusalust toodet tuleb eristada eri värvi lõngadest kootud polüesterfilamentkangastest, mille puhul kootakse kangasse eelvärvitud lõng ning musterkiri saavutatakse mustri kudumisega. Kõnealused kangad kuuluvad CN-koodide 5407 53 00 ja 5407 61 50 alla ja need on välja jäetud toote määratlusest ning seega ka kehtivate dumpinguvastaste meetmete reguleerimisalast.(18) Taotleja väitis läbivaatamistaotluses, et sütt sisaldav polüesterkangas ei ole esialgses määruses määratletud vaatlusalune toode, sest seda valmistatakse eelvärvitud lõngast ning seega vastab kõnealune toode põhjenduses 17 kirjeldatud tootele. Taotleja selgitas ka, et ta on järjekindlalt deklareerinud oma Hiinast pärit sütt sisaldava polüesterkanga importi CN-koodi 5407 53 00 all ning seda juba enne dumpinguvastaste meetmete kehtestamist 2005. aastal. Selle väite kohta tuleks märkida, et selline dumpinguvastane määrus nagu käesolev määrus ei ole sobiv õiguslik vahend otsustamaks, millise CN-koodi alla oleks tulnud konkreetne saadetis klassifitseerida. See on peamiselt riiklike asutuste ülesanne, kes kasutavad vajaduse korral siduvat tariifiinformatsiooni ja/või taotlevad Euroopa Ühenduste Kohtu eelotsust. Kõnealusel läbivaatamisel ei oleks siiski praktilist väärtust, kui ühtegi taotleja imporditavat toodet ei ole võimalik esialgse määrusega kehtestatud dumpinguvastase tollimaksuga hõlmata. Seoses sellega selgus uurimise käigus, et sütt sisaldavat polüesterkangast valmistatakse eelvärvitud lõngadest, kuid need lõngad ei ole eri värvi, ja et kõnealuste lõngadega kududes ei looda ilmseid mustreid. Seega leitakse käesoleva uurimise kohaldamisel, et sütt sisaldavat polüesterkangast on võimalik eristada põhjenduses 17 kirjeldatud tootest.(19) Pärast lõplike järelduste teatavakstegemist väitis taotleja, et sütt sisaldavat polüesterkangast tuleks käsitada kangana, mida valmistatakse eri värvi lõngadest, sest süsi, mida ei sulatata polüesterlõnga ühtlaselt, loob lõngas musta värvi erinevaid toone. Taotleja põhjendas kõnealust väidet, osutades nõukogu määruse (EÜ) nr 2658/87 (tariifi- ja statistikanomenklatuuri ning ühise tollitariifistiku kohta)[5] I lisa teise osa XI jaotise märkustele alamrubriikide kohta, mille kohaselt hõlmab kirjukoeline riie kangast, mis on valmistatud ühe värvi erinevate toonidega lõngast, ning osutades sõltumatute ekspertide arvamustele.(20) Vastusena sellele väitele tuletatakse meelde, et käesoleva määruse eesmärk ei ole määratleda, millise CN-koodi all tuleks deklareerida sütt sisaldava polüesterkanga importi. Seega peeti kõnealust väidet käesoleva uurimise seisukohalt ebaoluliseks, kuna tolliklassifikatsiooni küsimusi lahendavad eelkõige pädevad riiklikud ametiasutused, nagu on märgitud eespool.(21) Taotleja väitis läbivaatamise taotluses ka, et algatamise ajal ja esialgses etapis keskenduti esialgse uurimise käigus ainult rõivaste valmistamisel kasutatavale vaatlusalusele tootele ning et ainult seda liiki kangas oleks tulnud lisada vaatlusaluse toote määratlusse ja dumpinguvastaseid meetmeid tuleks kohaldada ainult seda liiki kanga suhtes. Taotleja jäi ka seisukohale ka, et esialgses uurimises uuritava toote määratlust laiendati alles esialgse määrusega, millega kehtestati kõiki kasutusviise hõlmavad lõplikud dumpinguvastased meetmed. Ta lisas ka, et sütt sisaldavat polüesterkangast kasutatakse autotööstuses väga spetsiifilisel viisil ja seda ei tuleks seetõttu pidada vaatlusaluseks tooteks.(22) Kõnealuse väite kohta märgitakse, et esialgse uurimise algatamisteates[6] osutati vaatlusalusele tootele, mida tavaliselt kasutatakse rõivaste valmistamisel, mitte vaatlusele tootele, mida kasutatakse ainult rõivaste valmistamisel. See tähendab, et vaatlusaluse toote määratlust ei laiendatud algatamise ja lõplike meetmete kehtestamise vahel, nagu väidab taotleja. Lisaks sellele ei erine määruses (EÜ) nr 426/2005[7] (edaspidi „ajutine määrus”) ja esialgse uurimise lõplikus määruses (s.o esialgses määruses) määratletud vaatlusalune toode üksteisest, välja arvatud hõlmatavate tooteliikide selgitamise osas valgeks värvitud viimistletud polüesterfilamentkangaste lisamise tõttu. Kummagi määruse regulatiivosas (artikli 1 lõik 1) ega tekstis (põhjendused) ei vabastata vaatlusaluse toote määratluse kohaselt konkreetse lõppotstarbega imporditud vaatlusalust toodet tollimaksust. Ajutises määruses, eelkõige põhjenduse 11 esimeses lauses, kirjeldatakse vaatlusalust toodet, võttes aluseks selle füüsikalised omadused. Jällegi on vaid märgitud, et vaatlusalust toodet kasutatakse „tavaliselt” rõivaste valmistamisel, ilma et see oleks mingil viisil tingimus nende hõlmamiseks uurimisega ja/või (esialgse) tollimaksuga. Võttes arvesse arvukaid võimalikke kasutusviise, nagu mööbli valmistamine ja kodukujundus, mis tehti kindlaks esialgse uurimise käigus, tuletati hiljem esialgse määruse põhjenduses 6 selgelt meelde, et toote määratlus hõlmab kõiki viimistletud polüesterfilamentkangaid olenemata nende lõppotstarbest. Seega lisati esialgses uurimises sütt sisaldav polüesterkangas ja kõik muud vaatlusalused toote liigid, sealhulgas autotööstuses kasutatavad viimistletud polüesterfilamentkangad, vaatlusaluse toote määratlusse.(23) Taotleja väitis sarnaselt eespool kirjeldatud väidetele, et ta ei saanud esialgses uurimises asjakohaselt kasutada oma kaitseõigust, kuna vaatlusaluse toote määratlust laiendati esialgse ja lõpliku etapi vahel, samas kui võimalikele huvitatud isikutele kõnealusest muudatusest ei teatatud. Taotleja väitis, et selle tõttu ei teinud tema ega tema Hiina tarnija esialgse uurimise käigus koostööd.(24) Tuletatakse meelde, et nagu on märgitud põhjenduses 22, esialgses uurimises toote määratlust ei laiendatud, sest muid kasutusviise kui rõivaste valmistamine võeti arvesse juba algatamisetapist alates. Lisaks sellele on taotleja kaubandusvaldkonna kogenud importija, kes on teinud koostööd muudes dumpinguvastastes uurimistes ja on seega täiesti teadlik selliste uurimistega seotud menetlusviisidest ja teabeallikatest (nagu Euroopa Liidu Teataja ). Seoses sellega on ka oluline märkida, et vastavalt esialgse määruse põhjendustele 9 ja 10 väitsid mitu huvitatud isikut pärast ajutise määruse avaldamist, et nad on meetmete kohaldamise vastu selliste polüesterfilamentkangaste suhtes, mida ei kasutata rõivaste valmistamisel (vaid kasutatakse näiteks mööbli valmistamisel, kodu kujundamisel, vihmavarjudes). See näitab, et huvitatud isikud said aru, et uurimine ei olnud kunagi piiratud ainult rõivaste valmistamisel kasutatavate viimistletud polüesterfilamentkangastega. Eespool esitatut arvesse võttes tuli kõnealune väide tagasi lükata.(25) Pärast lõplike järelduste teatavakstegemist väitis taotleja lisaks, et ta oli esialgse uurimise ajal esitanud märkusi ning et ta oli samal ajal ka aktiivselt arutanud kõnealust juhtumit mitme uurimisega seotud tekstiiliühinguga. Taotleja väitis, et komisjon ei andnud kordagi märku sellest, et sütt sisaldav polüesterkangas kuulub uurimise või meetmete reguleerimisalasse.(26) Esiteks märgitakse, et on selge, et taotleja oli esialgsest uurimisest täiesti teadlik. Lisaks sellele, nagu on selgitatud eespool, ei hõlmanud kõnealune uurimine juba algusest peale vaatlusalust toodet. Samuti ei esitanud taotleja tõendeid selle kohta, et komisjon jättis sütt sisaldava polüesterkanga esialgse uurimise reguleerimisalast välja või et mis tahes isik on kunagi komisjonil soovitanud nii teha. Taotleja esitas esialgses uurimises tõesti märkusi menetluse ühenduse üldiste huvidega seotud asjaolude kohta ning küsimuste kohta, mis käsitlesid pleegitatud või pleegitamata kanga võimalikku lisamist dumpinguvastaste meetmete reguleerimisalasse. Võib olla arvas taotleja, et uurimine ei hõlma tema sütt sisaldavat polüesterkanga importi. Sellisel juhul oli selle põhjuseks ilmselt asjaolu, et taotleja deklareeris oma sütt sisaldava polüesterkanga importi CN-koodi 5407 53 00 all, s.o kood mida esialgne uurimine ei hõlmanud. Uurimise ulatust ei saa siiski piirata asjaoluga, et üks ettevõtja deklareerib kõnealuse uurimise reguleerimisalasse kuuluvat kaupa vale CN-koodi all. Eespool esitatut arvesse võttes tuli taotleja väide tagasi lükata.(27) Pidades silmas eespool esitatut, kinnitatakse, et Hiinast pärit sütt sisaldava polüesterkanga import kuulub esialgses määruses kehtestatud meetmete reguleerimisalasse.4.2. Sütt sisaldava polüesterkanga ja muude vaatlusaluse toote liikide võrdlus(28) Selleks et uurida kas sütt sisaldav polüesterkangas ja muud vaatlusaluse toote liigid on üks ja sama toode, võrreldi sütt sisaldavat polüesterkangast ja muid vaatlusaluse toote liike, võttes aluseks füüsikalised, tehnilised ja/või keemilised põhiomadused. Uuriti ka muid kriteeriume, nagu tootmisprotsess, hinnad, lõppotstarve ja vastastikune asendatavus.4.2.1. Sütt sisaldava polüesterkanga füüsikalised ja tehnilised omadused(29) Uurimine näitas, et enne sütt sisaldava polüesterkanga valmistamist kasutatakse niitide ettevalmistamiseks lõnga, mis sisaldab sütt väga vähe (alla 3 %). Kõnealuse lõnga tootmiseks sulatatakse sütt sisaldavad laastud koos puhtast polüesterlaastudega ning saadud sulam surutakse musta värvi kiudude saamiseks läbi väikeste aukude. Need kiud kedratakse pärast musta värvi lõngaks.(30) Söe lisamine toorainesse annab sütt sisaldavale polüesterkangale musta värvuse, mida ei saa muuta eri dekoloreerimisviiside abil, kas keemiliselt (seebiga pesemine või lahustivanni kastmine) või mehhaaniliselt (kuiv- või märghõõrumine). Sellise tooraine kasutamine vähendab sütt sisaldava polüesterkanga tõmbetugevust võrreldes muude vaatlusaluse toote liikidega, mida valmistatakse samast arvust niitidest.(31) Taotleja väitis, et sütt sisaldavat polüesterkangast saab muudest vaatlusaluse toote liikidest eristada ka veel selle põhjal, et tänu tema madalamale tõmbetugevusele on seda võimalik käsitsi katki rebida. Sütt sisaldaval polüesterkangal on selline spetsiifiline omadus autotööstuse nõudel, et töötajad saaksid juhtmeid isoleerides isoleerlinti kiiresti lõigata.(32) Siiski toodab praegu üks ühenduse tootja sellist sütt sisaldavat polüesterkangast, mida kasutatakse samuti autotööstuses ja mida ei saa käsitsi katki rebida. Kõnealune kangas on samuti valmistatud sütt sisaldavast lõngast, kuid söe sisaldus lõngas on väiksem kui sütt sisaldavas polüesterkangas, mida toodab koostööd teinud Hiina eksportiv tootja ja impordib taotleja. Sellist tootmistegevust ja ühenduse tootja müüdava toote spetsifikatsioone täheldati komisjoni kontrollkäigu ajal. Leiti, et ka muid vaatlusaluse toote liike saab samuti käsitsi katki rebida, kui niitide arv kangas on väike. Seega ei saa kõnealust omadust pidada omaduseks, mis on ainult sütt sisaldaval polüesterkangal võrreldes muude vaatlusaluse toote liikidega, või omaduseks, mille alusel oleks võimalik jätta sütt sisaldav polüesterkangas välja vaatlusaluse toote määratlusest. Sama kehtib ka tõmbetugevuse võrdluse puhul.(33) Pärast lõplike järelduste teatavakstegemist väitis taotleja, et sütt sisaldava polüesterkanga tõmbetugevus on märgatavalt väiksem kui vaatlusalusel tootel, s.o 20 % väiksem kui sama lõngade arvuga vaatlusalusel tootel. Ta tunnistas, et väikese lõngade arvuga vaatlusalust toodet saab käsitsi katki rebida, kuid selline kangas ei pruugi olla enam sobiv liimiga katmiseks, sest liim imbuks kangast selle madala tiheduse tõttu läbi.(34) Seoses kõnealuse väitega märgitakse, et uurimise ajal ei osutanud ükski huvitatud isik selgele ja objektiivsele tõmbetugevuse piirmäärale, millest lähtuvalt oleks olnud sütt sisaldavat polüesterkangast võimalik eristada ka muudest, mitte ainult sama lõngade arvuga vaatlusaluse toote liikidest. Lisaks sellele on uurimise käigus selgunud, et suurema tõmbetugevusega sütt sisaldavat polüesterkangast saab toota vastavalt kõnealuse toote klientide spetsifikatsioonidele. Lõpuks ei esitanud taotleja absoluutset tõmbetugevuse ja sellise tiheduse piirmäära, millest allpool imbuks liim kangast läbi. Seega tuli kõnealused väited tagasi lükata.(35) Sütt sisaldava polüesterkanga puhul kasutatava tooraine kohta märgitakse, et söe sisaldus lõngas on väga väike: 1–3 % sõltuvalt sütt sisaldavast polüesterkangast toodetest, mida uuriti. Uurimine näitas veel, et pärast lõnga valmimist ei ole söe täpset sisaldust enam võimalik kindlaks määrata. Seega on kanga söe sisaldust väga keeruline kindlaks teha. Seda kinnitas ka taotleja pärast lõplike järelduste teatavakstegemist esitatud märkustes.(36) Seoses sütt sisaldava polüesterkanga värviga täpsustatakse, et vastupidiselt taotleja väitele, et sütt sisaldav polüesterkangas saab olla ainult musta värvi, saab kõnealune toode olla kas musta või hallikat värvi sõltuvalt söe sisaldusest lõngas. Rõhutatakse, et pärast kudumist mustaks või hallikaks värvitud viimistletud polüesterfilamentkangad näevad välja täpselt nagu sütt sisaldav polüesterkangas ja et need eri tooteliigid ei ole palja silmaga üksteisest eristatavad.(37) Seoses asjaoluga, et sütt sisaldavat polüesterkanga värvi ei saa muuta, tunnistatakse, et sütt sisaldavat polüesterkangast ei saa tõesti dekoloreerida, kuid uurimise käigus leiti, et on võimalik, et ka eelvärvitud lõngast valmistatud viimistletud polüesterfilamentkangaste värvi ei saa muuta. Lisaks sellele ei olnud uurimise käigus võimalik kindlaks teha ühtegi mõõdetavat piirmäära, mille alusel eristada kangaid, mida saab ja mida ei saa dekoloreerida, eelkõige eelvärvitud lõngast valmistatud vaatlusaluse toote puhul. On tõesti täheldatud, et nõukogu määruse (EÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa teise osa XI jaotises esitatud määratluse kohaselt on värvitud riie valmistatud ühevärvilisest värvitud lõngast. Sama dokumendi kohaselt hõlmab värvilise lõnga määratlus lõnga, mis on värvitud massis muu värviga kui valge. Seega ei saa pidada asjaolu, et värvi muutmine ei ole võimalik, oluliseks erinevuseks sütt sisaldava polüesterkanga ja muude vaatlusaluse toote liikide vahel.(38) Pärast lõplike järelduste teatavakstegemist esitas taotleja tekstiil- ja keemiatoodetele spetsialiseerunud tehnikainstituudi aruande, mille eesmärk oli tõestada, et oma värvi säilitamine on sütt sisaldava polüesterkanga selline omadus, mis eristab teda muudest tooteliikidest. Kõnealuse aruande aluseks oli nn Baumgarte -meetod, mille käigus kastetakse kangas lahusti, nt klorobensooli vanni. Sütt sisaldav polüesterkangas jääb pärast sellist katset endiselt musta värvi, samas kui vaatlusalune toode, mille pind on mustaks värvitud, dekoloreerub ja värv jääb vanni.(39) Pärast taotleja poolt uurimise käigus esitatud erinevate aruannete läbivaatamist, märgiti seoses eespool esitatuga, et eksperdid eristavad kahte vaatlusaluse toote värvimise viisi: lõnga või kanga enda kastmine värvivanni (pinna värvimine) või värvi sulatamine polüestrisse lõnga valmistamise ajal (värvimine massis). Erinevate aruannetes esitatud meetodite alusel on võimalik eristada massis mustaks värvitud vaatlusalust toodet muudest vaatlusalustest toodetest, mille pind on mustaks värvitud. Kõnealustest aruannetest ei nähtu, et sütt sisaldav polüesterkangas on massis mustaks värvitava vaatlusaluse toote ainuke võimalik liik. Seega ei selgunud aruannetest vahendit, mille abil eristada sütt sisaldavat polüesterkangast muudest vaatlusaluse toote liikidest, mis on valmistatud massis mustaks värvitud lõngadest. Need aruanded isegi kinnitasid, et massis värvitud vaatlusalusele tootele ei mõjuks lahustiga dekoloreerimise katse. Sellest tulenevalt ei saa asjaolu, et lahustil ei ole sütt sisaldavale polüesterkangale mõju, pidada selliseks omaduseks, mis eristab seda muudest vaatlusaluse toote liikidest, ja kõnealune väide tuli tagasi lükata.(40) Võttes arvesse eespool esitatut, järeldati, et olenemata mõnest erinevusest, ei ole füüsikalisi, tehnilisi ja/või keemilisi omadusi, mille alusel oleks võimalik selgelt eristada sütt sisaldavat polüesterkangast muudest vaatlusaluse toote liikidest.4.2.2. Tootmisprotsess(41) Uurimine näitas, et sütt sisaldava polüesterkanga ja muude vaatlusaluse toote liikide tootmiseks saab kasutada samasuguseid tootmisseadmeid, kuna kõikide vaatlusaluse toote liikide kudumiseks kasutatakse samasuguseid kudumistelgesid ja nii sütt sisaldava polüesterkanga kui ka muude vaatlusaluse toote liikide viimistlemine on tavaliselt korraldatud allhanke korras. Tegelikult toodavad kõik uurimise ajal külastatud sütt sisaldava polüesterkanga tootjad nii sütt sisaldavat polüesterkangast kui ka muid vaatlusaluse toote liike.(42) Uurimine näitas siiski, et sütt sisaldava polüesterkanga ja muude vaatlusaluse toote liikide viimistlemine erineb teataval viisil. Kuna sütt sisaldav polüesterkangas kaetakse lõpuks liimiga, pressitakse see enne müümist ühelt poolt siledaks nii, et liim kleepub ainult sellel poolel, mida ei ole pressitud (nn kalandreerimine). Lisaks selle ei pea sütt sisaldava polüesterkanga puhul musta värvi saamiseks seda värvima või trükkima vastupidiselt muudele vaatlusaluse toote värvitud liikidele. Ka muid vaatlusaluse toote liike saab väga erineval viisil viimistleda ning sellest hoolimata peeti kõiki neid liike esialgses uurimises üheks ja samaks tooteks.(43) Pärast lõplike järelduste teatavakstegemist väitis taotleja, et samasugused tootmisseadmeid ei ole piisav põhjendus järeldusele, et eelvärvitud lõngast kootud vaatlusalust toodet tuleks pidada üheks ja samaks tooteks.(44) Seoses kõnealuse väitega tuletatakse meelde, et nagu on märgitud põhjenduses 31, on toodete füüsikalised, tehnilised ja/või keemilised omadused peamine alus selleks, et teha kindlaks, kas sütt sisaldavat polüesterkangast ja muid vaatlusaluse toote liike tuleks pidada üheks ja samaks tooteks või kas need on tõesti kaks erinevat toodet. Uurida võib ka siiski muid kriteeriume, nagu tootmisprotsess ja erinevate tooteliikide vastastikune asendatavus. Kõnealuse väite kohta märgitakse ka, et käesoleva uurimise eesmärk ei ole uurida, kas eelvärvitud lõngast kootud toode on hõlmatud vaatlusaluse toote määratlusega, vaid täpsemalt seda, kas sütt sisaldav polüesterkangas on vaatlusalune toode. Seepärast tuleb taotleja väide tagasi lükata.(45) Taotleja väitis veel, et tootmisprotsessid on erinevad, kuna kasutatakse eri tooraineid, ja et sütt sisaldava polüesterkanga tootmiseks ei ole vaja edasist värvimist või trükkimist võrreldes vaatlusaluse toote muude liikidega.(46) Seoses toorainete erinevust käsitleva väitega on juba tunnistatud põhjenduses 29, et sütt sisaldava polüesterkanga tootmiseks kasutatav tooraine erineb veidi muudest vaatlusaluse toote valmistamiseks kasutatavatest eelvärvitud lõngadest, kuna see sisaldab vähesel määral sütt. Tuletatakse siiski meelde, et kõik isikud, sealhulgas taotleja, nõustusid, et valmiskanga söe sisaldust ei ole võimalik mõõta, ning seega ei saa seda veidi erinevat toorainet lõpptootes kindlaks teha. Seega tuli kõnealune väide tagasi lükata.(47) Taotleja veel ühe väite kohaselt tuleks asjaolu, et värvimis- ja trükkimisetapi puudumist on enne kasutatud nn hallide kangaste välja jätmiseks meetmete reguleerimisalast, kohaldada ka sütt sisaldava polüesterkanga suhtes.(48) Seoses väitega, mis käsitleb värvimis- ja trükkimisetapi puudumist sütt sisaldava polüesterkanga tootmisprotsessist, märgitakse, et sama kehtib ka eelvärvitud lõngast valmistatud vaatlusaluse toote kohta, mis on hõlmatud vaatlusaluse toote määratlusega. Halli kangast peeti tõesti vaatlusalusest tootest erinevaks tooteks, kuid sütt sisaldavat polüesterkangast ei saa pidada halliks kangaks, kuna pärast kudumist viimistletakse seda mitmel eri viisil, nt kalandreerimise (vt põhjendus 42), raamviimistluse (kuumtöötlemine, mille eesmärk on hoida ära kanga kahanemine) või lahtimettimise (meti eemaldamine lõngalt enne kudumist) teel. Seega tuli kõnealune väide tagasi lükata.(49) Eespool esitatut silmas pidades järeldatakse, et sütt sisaldava polüesterkanga tootmisprotsess on väga sarnane muude vaatlusaluse toote liikide tootmisprotsessiga.4.2.3. Hinnaerinevused(50) Vastavalt uurimise ajal kogutud teabele ei ole selget erinevust sütt sisaldava polüesterkanga ja musta tükkhaaval värvitud vaatlusaluse toote hinna vahel: tundub, et sütt sisaldava polüesterkanga puhul kasutatava tooraine kõrgema hinna kompenseerib värvimis- ja trükkimiskulude puudumine. Seega ei saa vastupidiselt taotleja läbivaatamistaotluses esitatud väitele pidada sütt sisaldavat polüesterkangast kõrge lisandväärtusega tooteks võrreldes vaatlusaluse toote muude liikidega.4.2.4. Lõppotstarve ja asendatavus(51) Tunnistatakse, et sütt sisaldavat polüesterkangast kasutatakse peamiselt autotööstuses juhtmete isoleerimiseks kasutatava isoleerlindi tootmiseks. Sütt sisaldava polüesterkanga selline kasutusviis on üpris tavaline, nagu selgub ühenduse suurte autotööstuses kasutatava isoleerlindi tootjate kataloogidest. Ka muid vaatlusaluse toote liike saab kasutada autotööstuses kasutatava värvitud isoleerlindi tootmiseks, kuid kõnealust linti kasutatakse eri viisil, st märgistamiseks.(52) Uurimise ajal täheldati vähemalt veel üht sütt sisaldava polüesterkanga võimalikku kasutusviisi – seda saab katta hõbedaga, et valmistada vagunelamute läbipaistmatuid aknakatteid – ning uurimise käigus on kindlaks tehtud, et praegu müüakse sütt sisaldavat polüesterkangast, mida kasutatakse just sellisel spetsiifilisel viisil. Tuletatakse meelde, et sütt sisaldavaid polüesterkangaid saab vastavalt üldsusele kättesaadavale teabele kasutada mitmesugusel muul otstarbel kui rõivaste valmistamiseks, sealhulgas pimendavate kardinate, kottide, polsterdamiseks kasutatavate materjalide, kontorimööbli jne valmistamiseks. Lisaks sellele väitis üks huvitatud isik, et sütt sisaldavat polüesterkangast saab kasutada rõivaste valmistamisel, nt voodrite tegemiseks. Võttes arvesse seda, et Hiina sütt sisaldava polüesterkanga tootjad tegid vähe koostööd, ei saa välistada, et on olemas muid sütt sisaldavate polüesterkangaste võimalikke kasutusviise.(53) Tuleks ka märkida, et sütt sisaldava polüesterkanga tehnilised omadused võimaldavad seda kasutada istmete polsterdamiseks, mille tõttu ta on asendatav muude vaatlusaluse toote sellisel otstarbel kasutatavate liikidega, mille suhtes kohaldatakse dumpinguvastaseid meetmeid.(54) Pärast lõplike järelduste teatavakstegemist väitis taotleja, et sütt sisaldava polüesterkanga omadused on kujundatud spetsiifilise kasutusviisi jaoks autotööstuses, ning kuna seda pakendatakse tööstuslike 3 500 meetri pikkuste hiigelrullidena, on see puhtalt tehniline toode, mis ei ole sobiv kasutamiseks rõivaste valmistamisel, sest nimetatud valdkonnas saab käsitleda ainult kuni 100 meetri pikkuseid rulle. Taotleja väitis ka, et hõbedaga kaetud kangad ei kuulu vaatlusaluse toote suhtes kohaldatavate dumpinguvastaste meetmete reguleerimisalasse ning seepärast ei tuleks neid praeguses toote määratluse ulatust käsitlevas läbivaatamises võrrelda sütt sisaldava polüesterkangaga.(55) Seoses selle väitega on põhjenduses 51 juba tunnistatud, et sütt sisaldava polüesterkanga peamine uurimise ajal täheldatud kasutusviis on juhtmete isoleerimine autotööstuses. Uurimise ajal tehti kindlaks vähemalt veel üks võimalik kasutusviis: sütt sisaldava polüesterkanga katmine hõbedaga vagunelamute läbipaistmatute aknakatete valmistamiseks. Vastavalt taotleja väitele ei kuulu hõbedaga kaetud kangad tõesti sarnaselt isoleerlindiga vaatlusaluse toote suhtes kohaldatavate dumpinguvastaste meetmete reguleerimisalasse, kuna mõlemad tooted on sütt sisaldavast polüesterkangast valmistatud lõpptooted. Sütt sisaldav polüesterkangas on sisendmaterjal kas aknakatetele (pärast katmist hõbedaga) või isoleerlindile (pärast katmist liimiga) ning seega on kindlaks tehtud, et sütt sisaldaval polüesterkangal on vähemalt veel üks võimalik kasutusviis peale autotööstuses juhtmete isoleerimise. Sütt sisaldava polüesterkanga pakendamist käsitleva väite kohta märgitakse, et kõnealust toodet on võimalik pakendada ka väiksematesse rullidesse, kui selle lõppkasutaja on muu kui autotööstus. Seega tuli kõnealused väited tagasi lükata.(56) Taotleja vaidlustas ka asjaolu, et sütt sisaldavat polüesterkangast on võimalik kasutada voodrite valmistamiseks, ning tegi ettepaneku küsida selles osas nõu sõltumatult tekstiilivaldkonna instituudilt. Ta vaidlustas samal viisil ka võimaluse kasutada sütt sisaldavat polüesterkangast istmete polsterdamiseks selle väikese tõmbetugevuse tõttu ning seepärast, et sellisel istmel istuva inimese higieritus suureneks.(57) Märgitakse, et kuna kõik huvitatud isikud esitasid võimaluse kohta kasutada sütt sisaldavat polüesterkangast voodrite valmistamisel või istmete polsterdamisel, vastukäivaid väiteid, ei tõestatud piisavalt asjaolu, et kõnealust toodet saab kasutada rõivaste valmistamisel. Siiski jääb jõusse asjaolu, et täheldati vähemalt veel ühte sütt sisaldava polüesterkanga võimalikku kasutusviisi, s.o hõbedaga kaetud aknakatted. Tuletatakse meelde, et pärast esialgset uurimist kehtestatud dumpinguvastased meetmed hõlmavad vaatlusalust toodet, mis on ette nähtud kõikide võimalike kasutusviiside jaoks, mitte ainult rõivaste valmistamiseks. Seega tuli kõnealune väide tagasi lükata.(58) Eespool esitatut arvesse võttes järeldatakse, et sütt sisaldav polüesterkangas ja muud vaatlusaluse toote liigid on vähemalt osaliselt asendatavad.4.2.5. Kokkuvõte(59) Pidades silmas eespool esitatud tulemusi, leitakse, et mis tahes erinevus sütt sisaldava polüesterkanga ja muude vaatlusaluse toote liikide vahel ei ole selline, mille alusel saab järeldada, et sütt sisaldav polüesterkangas on eri toode, millel on selgelt eristatavad füüsikalised, tehnilised ja/või keemilised põhiomadused. Seega tuleb järeldada, et sütt sisaldav polüesterkangas ja vaatluse aluse toote muud liigid moodustavad algmääruse tähenduses ühe ja sama toote.5. MUUD MÄRKUSED(60) Teatavad isikud väitsid, et sütt sisaldava polüesterkangaga seotud kahju ja ühenduse huvide esialgne uurimine ei olnud nõuetekohane, kuna sel ajal ei tehtud kindlaks ühtegi sütt sisaldava polüesterkanga tootjat ühenduses ja kuna autotööstusele ei antud võimalust esitada märkusi kõnealuse toote suhtes kehtestatud meetmete kohta.(61) Esialgse uurimise reguleerimisala käsitleva väite kohta märgitakse, et sütt sisaldava polüesterkanga tootja puudumist ühenduses ei tõendatud ja et ei saa välistada võimalust, et kõnealust toodet käsitleti esialgses uurimises, kuid ei määratletud samamoodi. Igal juhul rõhutatakse, et toote suhtes saab meetmed kehtestada ka siis, kui kõiki toote liike ei ole eraldi uuritud.(62) Praeguse uurimise kohta tuletatakse meelde, et selle eesmärk on hinnata, kas sütt sisaldavat polüesterkangast tuleks pidada muudest vaatlusaluse toote liikidest erinevaks ning jätta ühenduse tootmisharu kantud kahju ja ühenduse huvide hindamine tegemata. Tuleks siiski rõhutada, et uurimine näitas vähemalt ühe sellise sütt sisaldava polüesterkanga tootja olemasolu ühenduses, kes varustab turgu alates 2008. aastast ning kes on olnud seotud sütt sisaldava viimistlemata polüesterkanga tootmisprotsessiga juba mitu aastat. Ühenduses oli veel vähemalt üks äriühing, kes oli seotud sütt sisaldava viimistlemata polüesterkanga tootmisega vaatlusalusel perioodil. Tuleks ka märkida, et praeguse uurimise käigus võeti ühendust autotööstusega (European Automobile Manufacturers Association), ja teatati, et autotööstus ei ole huvitatud isik. Seega tuli kõnealune väide tagasi lükata.6. JÄRELDUSED TOOTE MÄÄRATLUSE KOHTA(63) Eespool esitatud järeldused näitavad, et olenemata teatavatest erinevustest on sütt sisaldaval polüesterkangal ja meetmetega hõlmatavatel muudel tooteliikidel samasugused füüsikalised, tehnilised ja keemilised põhiomadused. Lisaks sellele ei olnud võimalik tõestada, et sütt sisaldaval polüesterkangal on ainult üks võimalik otstarve ja et sütt sisaldav polüesterkangas ja muud meetmetega hõlmatavad tooteliigid ei ole omavahel asendatavad. Eespool esitatu põhjal järeldatakse, et sütt sisaldavat polüesterkangast ja muid vaatlusaluse toote liike tuleb pidada üheks ja samaks tooteks ning et Hiina Rahvavabariigist pärit teatavate viimistletud polüesterfilamentkangaste impordi suhtes kohaldatavate dumpinguvastaste meetmete osaline vahepealne läbivaatamine tuleks lõpetada ilma kehtivaid dumpinguvastaseid meetmeid muutmata.(64) Kõiki huvitatud isikuid teavitati olulistest faktidest ja kaalutlustest, mille põhjal tehti eespool esitatud järeldused. Pärast kõnealust faktide ja kaalutluste avalikustamist võimaldati neil teatava ajavahemiku jooksul esitada oma seisukoht.(65) Isikute suulisi ja kirjalikke märkusi kaaluti, kuid need ei muutnud järeldust jätta teatavate viimistletud polüesterfilamentkangaste impordi suhtes kehtivate dumpinguvastaste meetmete reguleerimisala sellesse kuuluvate toodete osas muutmata,ON VASTU VÕTNUD KÄESOLEVA MÄÄRUSE:Artikkel 1Hiina Rahvavabariigist pärit teatavate viimistletud polüesterfilamentkangaste impordi suhtes kohaldatavate dumpinguvastaste meetmete osaline vahepealne läbivaatamine lõpetatakse ilma kehtivaid dumpinguvastaseid meetmeid muutmata.Artikkel 2Käesolev määrus jõustub järgmisel päeval pärast selle avaldamist Euroopa Liidu Teatajas .Käesolev määrus on tervikuna siduv ja vahetult kohaldatav kõikides liikmesriikides.Brüssel, […]Nõukogu nimeleesistuja […] [1] EÜT L 56, 6.3.1996, lk 1.[2] ELT L 240, 16.9.2005, lk 1.[3] ELT L 246, 21.9.2007, lk 1.[4] ELT L 163, 26.6.2008, lk 38.[5] Nõukogu 23. juuli 1987. aasta määruse (EMÜ) nr 2658/87 I lisa, EÜT L 256, 07.09.1987, lk 1.[6] ELT L 160, 17.6.2004, lk 5.[7] ELT L 69, 16.3.2005, lk 6.


Tähtis õiguslik teade

|

52005PC0599

Ettepanek Nõukogu määrus millega muudetakse määrust (EÜ) nr 1480/2003, millega kehtestatakse Korea Vabariigist pärinevate dünaamiliste muutmäludena (DRAM) tuntud teatavate elektrooniliste mikrolülituste impordi suhtes lõplik tasakaalustav tollimaks ja nõutakse lõplikult sisse ajutine tollimaks  /* KOM/2005/0599 lõplik */

	[pic] | EUROOPA ÜHENDUSTE KOMISJON |Brüssel 24.11.2005KOM(2005) 599 lõplikEttepanekNÕUKOGU MÄÄRUSmillega muudetakse määrust (EÜ) nr 1480/2003, millega kehtestatakse Korea Vabariigist pärinevate dünaamiliste muutmäludena (DRAM) tuntud teatavate elektrooniliste mikrolülituste impordi suhtes lõplik tasakaalustav tollimaks ja nõutakse lõplikult sisse ajutine tollimaks(komisjoni esitatud)SELETUSKIRIETTEPANEKU TAUST |Ettepaneku põhjused ja eesmärgid Käesolev ettepanek käsitleb nõukogu 6. oktobri 1997. aasta määruse (EÜ) nr 2026/97, (kaitse kohta subsideeritud impordi eest riikidest, mis ei ole Euroopa Ühenduse liikmed), mida on viimati muudetud nõukogu 8.märtsi 2004. aasta määrusega (EÜ) nr 461/2004, (edaspidi „algmäärus”) kohaldamist menetluses, mis käsitleb Korea Vabariigist pärit dünaamiliste muutmäludena (DRAMid) tuntud teatavate elektroonsete integraallülituste importi. |Üldine taust Käesolev ettepanek on seotud algmääruse rakendamisega ning tuleneb uurimisest, mis tehti kooskõlas algmääruses sätestatud sisuliste ja menetlusnõuetega. |Ettepanekus käsitletavas valdkonnas kehtivad õigusnormid Ettepanekus käsitletavas valdkonnas praegu kehtivad õigusnormid puuduvad. |Kooskõla Euroopa Liidu muude põhimõtete ja eesmärkidega Ei kohaldata. |KONSULTEERIMINE HUVITATUD ISIKUTEGA JA MÕJU HINDAMINE |Konsulteerimine huvitatud isikutega |Menetlusega seotud huvitatud isikutel on juba uurimise käigus olnud võimalus oma huve algmääruses sätestatud korras kaitsta. |Ekspertarvamuste kogumine ja kasutamine |Välisekspertide arvamusi ei olnud vaja kasutada. |Mõju hindamine Käesolev ettepanek on algmääruse rakendamise tulemus.. Algmäärus ei näe ette üldist mõju hindamist, kuid sisaldab hinnatavate tingimuste põhjalikku loendit. |ETTEPANEKU ÕIGUSLIK KÜLG |Kavandatud meetme kokkuvõte 22. märtsil 2005. aastal algatas komisjon uurimise seoses Korea Vabariigist pärit dünaamiliste muutmäludega. Nimetatud uurimise eesmärgiks oli selgitada, millisel määral on vaja vastavalt algmääruse artikli 24 lõikele 3 võtta vastu erisätteid, et tagada tasakaalustatud tollimaksu õige kohaldamine vaatlusaluste toodete impordi suhtes. Erinevate isikute poolt esitatud teabe läbivaatamise järel leiti, et 1) vaatlusaluse toote kirjeldust tuleb selgitada, et tagada tasakaalustava tollimaksu kehtestamine vaatlusaluse toote kõikide tüüpide suhtes, ning et 2) tuleb luua süsteem, millega tagatakse, et vaatlusaluse toote mis tahes tüüp on õigesti deklareeritud ja et tolliasutustel võimaldatakse rakendada asjakohast kontrolli. Uurimisega seoses konsulteeriti liikmesriikidega. 19 liikmesriiki oli ettepaneku poolt ja 2 liikmesriiki vastu. 4 liikmesriiki jäi erapooletuks. Seetõttu tehakse ettepanek, et nõukogu võtaks vastu lisatud määruse, mis tuleks avaldada Euroopa Liidu Teatajas niipea kui võimalik. |Õiguslik alus Nõukogu 6.oktoobri 1997. aasta määrus (EÜ) nr 2026/97 kaitse kohta subsideeritud impordi eest riikidest, mis ei ole Euroopa Ühenduse liikmed, mida on viimati muudetud nõukogu 8. märtsi 2004. aasta määrusega (EÜ) nr 461/2004. |Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata. |Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. |Meedet on kirjeldatud eespool nimetatud algmääruses ning see ei võimalda riiklikke otsuseid. |Märkust selle kohta, et ühendusel, liikmesriikide valitsustel, piirkondlikel ja kohalikel asutustel, ettevõtjatel ja kodanikel lasuv finants- ja halduskoormus on minimaalne ja proportsionaalne ettepaneku eesmärgiga, ei kohaldata. |Õigusakti valik |Kavandatud õigusakt: määrus. |Muud õigusaktid ei oleks asjakohased, sest algmääruses ei nähta ette teisi võimalusi. |MÕJU EELARVELE |Ettepanek ei mõjuta ühenduse eelarvet. |1.  EttepanekNÕUKOGU MÄÄRUSmillega muudetakse määrust (EÜ) nr 1480/2003, millega kehtestatakse Korea Vabariigist pärinevate dünaamiliste muutmäludena (DRAM) tuntud teatavate elektrooniliste mikrolülituste impordi suhtes lõplik tasakaalustav tollimaks ja nõutakse lõplikult sisse ajutine tollimaksEUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse nõukogu 6. oktoobri 1997. aasta määrust nr 2026/97 kaitse kohta subsideeritud impordi eest riikidest, mis ei ole Euroopa Ühenduse liikmed[1] (edaspidi „algmäärus”), eriti selle artikli 24 lõiget 3,võttes arvesse komisjoni ettepanekut, mis esitati pärast konsulteerimist nõuandekomiteega,ning arvestades järgmist:A. MENETLUS1. Olemasolevad meetmed(1) Määrusega (EÜ) nr 1480/2003[2] (edaspidi „esialgne määrus”) kehtestas nõukogu 34,8%lise lõpliku tasakaalustava tollimaksu (edaspidi „tasakaalustav tollimaks”) dünaamiliste muutmäludena (DRAM) tuntud teatavate elektrooniliste mikrolülituste impordi suhtes, mis on pärit Korea Vabariigist ja mille tootjaks on mis tahes äriühing, välja arvatud Samsung Electronics Co., Ltd (edaspidi „Samsung”), mille suhtes kehtestati tollimaksumäär 0%.(2) Kaks Korea Vabariigis asuvat eksportivat tootjat, Samsung ja Hynix Semiconductor Inc., kellel on tootmisüksus ka Ameerika Ühendriikides, tegi koostööd uurimises, mis viis olemasolevate meetmete kehtestamiseni (edaspidi „esialgne uurimine”). Esialgse uurimise puhul koosnes ühenduse tootmisharu kahest tootjast, kelle toodang moodustas suurema osa kogu ühenduse dünaamiliste muutmälude toodangust: Infineon Technologies AG, München, Saksamaa, ja Micron Europe Ltd, Crowthorne, Ühendkuningriik.2. Käesoleva uurimise põhjused(3) Seoses kaubanduse kaitsemeetmete järelevalvega teavitati komisjoni sellest, et on võimalik, et Korea Vabariigist pärinevate dünaamiliste muutmälude suhtes kehtivat tasakaalustavat tollimaksu ei kohaldata nimetatud dünaamiliste muutmälude teatava impordi suhtes.3. Uurimise alustamine(4) 22. märtsil 2005. aastal teatas komisjon Euroopa Liidu Teatajas[3] avaldatud teatisega (edaspidi „teatis”), et algatatakse uurimine eemärgiga määrata kindlaks, kas on vaja vastavalt algmääruse artikli 24 lõikele 3 võtta vastu erisätteid, et tagada tasakaalustatud tollimaksu õige kohaldamine Korea Vabariigist pärinevate dünaamiliste muutmälude impordi suhtes.4. Ettepanekud(5) Komisjon teatas eksportiva riigi ametiasutustele ja kõikidele teadaolevatel andmetel asjaga seotud isikutele ametlikult käesoleva uurimise algatamisest. Teatise ja teatise avaldamise aluseks olnud mittekonfidentsiaalsete dokumentide koopiad saadeti kahele Korea Vabariigi eksportivale tootjale ning esialgses uurimises nimetatud või komisjonile muul viisil teada olevatele importijatele, kasutajatele ja kahele ühenduse tootjale. Huvitatud isikutele anti võimalus teha oma seisukohad teatavaks kirjalikult ja taotleda ärakuulamist teatises sätestatud tähtaja jooksul.(6) Ettepanekud saadi kahelt Korea Vabariigi eksportivalt tootjalt ning ühenduse kahelt tootjalt ja ühelt kasutajalt. Võttes arvesse kogu vajaliku teabe ja andmete kättesaadavust, ei peetud vajalikuks teha eespool nimetatud ettepanekud teinud äriühingute valdustesse kontrollkäike.B. VAATLUSALUNE TOODE(7) Käesoleva uurimise vaatlusalune toode on sama, mida käsitleti esialgses uurimises, st Korea Vabariigist pärit dünaamiliste muutmäludena (DRAM) tuntud teatavate elektrooniliste mikrolülituste kõik tüübid, tihedused ja variandid, olgu need komplektsed, töödeldud integraallülituste toorikkristallidesse või pooljuhtkristallidesse (kiipidesse), toodetud erinevaid metalloksiidpooljuhtide (MOS) tootmistehnoloogiaid kasutades, kaasa arvatud komplementaarse metalloksiidränistruktuuri (CMOS) tüüpi, igasuguse tihedusega (kaasa arvatud tihedus tulevikus), sõltumata pöörduskiirusest, konfiguratsioonist, kiibikestast või raamist jne. Vaatlusalune toode hõlmab ka dünaamilisi muutmälusid (DRAM), mis esinevad (kohandamata) mälumooduleis ning (kohandamata) mäluplaatidel või mõne muu agregaatvormi kujul, tingimusel, et selle peamine eesmärk on kanda mälu.(8) Vaatlusalune toode kuulub praegu CN koodide 8542 21 11, 8542 21 13, 8542 21 15, 8542 21 17, ex 8542 21 01, ex 8542 21 05, ex 8548 90 10, ex 8473 30 10 ja ex 8473 50 10 alla.C. UURIMISTULEMUSED(9) Et teha kindlaks, mil määral võib vajalikuks osutuda erisätete vastuvõtmine, et tagada tasakaalustava tollimaksu korrektne sissenõudmine, keskenduti uurimises järgmistele elementidele: 1) vaatlusaluse toote kirjeldus ja selle ülevõtmine kombineeritud nomenklatuuri (CN)/TARICi nomenklatuuri ja 2) ühendusse imporditud vaatlusaluse toote kaubavoogude analüüsi tulemusena ilmnenud kõrvalekalded.1. Vaatlusaluse toote kirjeldus ja ülevõtmine CN/TARICi nomenklatuuri(10) Esialgse määruse artikli 1 lõikes 1 on sätestatud, et vaatlusaluseks tooteks, mille suhtes kohaldatakse tasakaalustavat tollimaksu, on teatavad dünaamiliste muutmäludena (DRAM) tuntud Korea Vabariigist pärinevad kõik elektrooniliste mikrolülituste tüübid. Vaatlusaluse toote puhul ei ole oluline selle tihedus, pöörduskiirus, konfiguratsioon, kiibikest või raam jne. Lisaks sellele nimetatakse ka tootmisprotsess (metalloksiidpooljuhtide – MOS – tootmistehnoloogia, sealhulgas komplementaarsete metalloksiidpooljuhtide tüübid – CMOS).(11) Ühest küljest määratakse esialgse määruse artikli 1 lõikes 1 kindlaks CN-/TARICi koodid, mille alla vaatlusalune toode liigitatakse. Nende CN-/TARICi koodide alla kuuluvad järgmist tüüpi DRAMid: toorikkristallid, pooljuhtkristallid (kiibid), mälud (monteeritud kiibid, st koos klemmide või juhtmetega, keraamilises, metallist, plastikust või muust materjalist kapslis või mitte, edaspidi „monteeritud DRAMid“, mida kaubanduses tuntakse DRAM-koostisosadena) ja DRAM-moodulid, mäluplaadid ja mõni muu agregaatvorm (edaspidi „DRAM-valmistooted“).(12) Monteeritud DRAMide puhul saadakse seda tüüpi DRAM niinimetatud „taustaprotsessi” tulemusena, tegemist on siis kiipidega, mis on läbinud montaaži (kiibil oleva mäluelemendi ühendamise traadi abil kapsli välisküljel asuvate kontaktidega), katsetamise (et kontrollida, kas kapseldatud kiibid töötavad) ja märgistamise protsessi.(13) Teisalt on esialgse määruse artikli 1 lõikes 1 vaatlusaluse toote tüüpidena selgesõnaliselt kirjas integraallülituste toorikkristallid või pooljuhtkristallid (kiibid), komplektsed DRAMid (selle all mõeldakse monteeritud DRAMe, ja DRAM-valmistooteid) ja DRAMid, mis esinevad (kohandamata) mälumooduleis ja mäluplaatidel või mõne muu agregaatvormi kujul (edaspidi „DRAM-kiibid ja/või monteeritud DRAMid, mis kuuluvad DRAM-valmistoodete koosseisu").(14) Eespool nimetatud elemendid näitavad, et vaatlusaluse toote kirjeldus ja CN-/TARICi koodid ei ole päris kooskõlas. Teisalt kasutati monteeritud DRAMide kohta – ehkki need kuuluvad selgelt vaatlusaluse toote määratlusse (mis hõlmab kõiki DRAMide tüüpe) ja neid nimetatakse eraldi esialgse määruse artikli 1 lõikes 1 nimetatud CN-/TARICi koodi kirjelduses – vaatlusaluse toote kirjelduses mitmetähenduslikku sõna „komplektne", mis ühtlasi viitab DRAM-valmistoodetele. Teisalt ei ei ole DRAM-valmistoodete koosseisus olevaid DRAM-kiipe ja/või monteeritud DRAMe, ehkki neid vaatlusaluse toote kirjelduses selgesõnaliselt nimetatakse, eraldi nimetatud ühegi esialgse määruse artikli 1 lõikes 1 nimetatud CN-/TARICi koodi kirjelduses. Viimase puhul nimetatakse konkreetselt kas DRAM-valmistooteid või kiipe ja monteeritud DRAMe, mida imporditakse olemasoleval kujul – ja selle tõttu ei ole seni seda tüüpi DRAMide eest tasakaalustavat tollimaksu võetud.(15) Monteeritud DRAMe eristatakse nii DRAM-kiipidest kui DRAM-valmistoodetest. Sellest tulenevalt näib sidususe ja õigusliku kindluse huvides kohane, et toote kirjeldus sellele selgesõnaliselt viitaks.(16) DRAM-valmistoodete koosseisu kuuluvate DRAM-kiipide ja/või monteeritud DRAMide puhul omandab asjaolu, et neid ei nimetata eraldi ühegi CN-/TARICi koodi all, tähtsuse olukordades, kus DRAM-valmistooted ei ole pärit Korea Vabariigist ja seetõttu ei kohaldata nende suhtes ühendusse importimisel tasakaalustavat tollimaksu, seda hoolimata asjaolust, et need sisaldavad Koreast pärinevaid DRAM-kiipe ja/või monteeritud DRAMe.(17) Kooskõlas ELi liikmesriikides püsivalt valitseva tavaga kasutada ühenduse tolliseadustiku artikli 24[4] tõlgendamise alusena EÜ läbirääkimiste positsiooni WTO ühtlustamise tööprogrammis, näevad ühenduses CN-koodide ex 8473 30 10, ex 8473 50 10 ja ex 8548 90 10 alla kuuluvate DRAM-valmistoodete suhtes kohaldatavad mittesooduspäritolureeglid ette, et päritoluriigiks on viimane tootjariik, kus töötamise ja töötlemise ning vajaduse korral sellest riigist pärinevate osade kaasamise tulemusena lisanduv väärtus moodustab vähemalt 45% DRAM-valmistoodete tehasehinnast. Juhul kui see reegel ei ole täidetud, loetakse DRAMide päritolukohaks riik, millest on pärit suurem osa kasutatud materjalidest.(18) Uurimise ajal esitatud dokumentide ja tõendite alusel oli võimalik jõuda järeldusele, et mujalt kui Koreast pärit DRAM-valmistoodete koosseisu võib kuuluda Korea päritoluga DRAM-kiipe ja/või monteeritud DRAMe. Eespool toodud järeldusele võimaldasid jõuda kahte tüüpi tõendid. Esiteks esitati esmapilgul usutavaid tõendeid, mis näitasid, et mõned DRAM-valmistoodete, mille deklareeritud päritoluriik ei olnud Korea Vabariik, sisaldasid Korea Vabariigist pärit monteeritud DRAMe, mis olid toodetud tootjate poolt, kelle suhtes kohaldatakse tasakaalustavat tollimaksu. Teiseks käsitles 2003. aastal väljastatud siduv päritoluinformatsioon CN-koodi ex 8548 90 10 (TARICi kood 8548 90 10*10) alla kuuluvaid DRAM-valmistooteid, mis olid toodetud osaliselt USAs ja osaliselt Korea Vabariigis. Esitati ka kaks ajakirjandusartiklit, milles viidati asjaolule, et ühenduses kohaldatavad mittesooduspäritolureeglid võimaldasid Korea äriühingutel eksportida ühendusse Korea äriühingute toodetud DRAM-kiipe või monteeritud DRAMe, mille suhtes kehtib tasakaalustav tollimaks, lisades need DRAM-moodulite koosseisu, mis deklareeriti muu kui Korea Vabariigi päritoluga.(19) Eespool esitatut arvesse võttes leitakse, et vaja on erisätteid, et tagada tasakaalustava tollimaksu sissenõudmine DRAM-kiipidelt ja monteeritud DRAMidelt, mida toodavad äriühingud, kelle suhtes kohaldatakse tasakaalustavat tollimaksu, ja mis kuuluvad muudest riikidest kui Korea Vabariigist pärinevate DRAM-valmistoodete koosseisu.(20) Üks äriühing, kelle suhtes kohaldatakse tasakaalustavat tollimaksu, väitis, et kui DRAM-kiibid või monteeritud DRAMid kuuluvad DRAM-valmistoodete koosseisu, ei saa neid edaspidi lugeda tooteks, mille suhtes on võimalik kohaldada tasakaalustavat tollimaksu. Sellega seoses leitakse, kui DRAM-kiibid või monteeritud DRAMid kuuluvad DRAM-valmistoodete koosseisu, säilitavad nad endiselt oma funktsioonid ja omadused. Asjaolu, et nad on DRAM-valmistoodete koosseisus, ei muuda nende füüsikalisi ja tehnilisi omadusi. Lisaks on DRAM-valmistoote funktsioon – milleks on mälu, kuigi suuremas ulatuses – täpselt sama kui DRAM-kiipide või monteeritud DRAMide puhul üksikult vaadelduna. Seepärast järeldatakse, et DRAM-kiipide või monteeritud DRAM-ide inkorporeerimine DRAM-valmistoodete koosseisu ei muuda nende olemust ning see ei saa olla põhjuseks jätta nende suhtes tasakaalustav tollimaksu kohaldamata. Neil põhjustel lükati väide tagasi.(21) Sama pool ning Korea Vabariigi valitsus väitsid, et DRAM-valmistoodete koosseisu kuuluvatele DRAM-kiipidele ja monteeritud DRAMidele ei ole viidatud esialgse määruse artikli 1 lõikes 1, sest neid ei käsitletud esialgses uurimises. Nagu eespool põhjenduses 13 märgitud, on esialgse määruse artikli 1 lõikes 1 selgelt öeldud, et tasakaalustav tollimaks kehtestatakse ka DRAM-valmistoodete koosseisus esinevate DRAM-kiipide ja monteeritud DRAMide suhtes. Mis puutub väitesse, et DRAM-valmistoodete koosseisus esinevaid monteeritud DRAMe ei käsitletud esialgses uurimises, ei esitatud ühtegi tõendit, mis näitaks, et see oli nii. Seevastu arvestades saadud subsiidiumide olemust, võeti esialgses uurimises arvesse uuritud äriühingute kõiki müüke, et hinnata subsideerimistaset. Neil põhjustel lükati väide tagasi.2. Kaubavoogude analüüsist tulenevad kõrvalekalded(22) Ühenduses DRAMide suhtes kohaldatavaid mittesooduspäritolureegleid silmas pidades analüüsiti impordivooge seoses vaatlusaluse toote kahe peamise kategooriaga: ühest küljest DRAM-plaadid -kiibid ja monteeritud DRAMid, mis pärinevad riigist, kus toimub difusioonitoiming[5], ja teisest küljest DRAM-valmistooted, mis on pärit põhjenduses 17 märgitud kriteeriumidele vastavast riigist. Analüüs hõlmas ajavahemikku 2003. aasta maist kuni 2005. aasta maini ja põhines Comexti statistikal TARICi koodide tasandil.(23) Vaatlusaluse toote esimese liigi puhul tehti ühenduse tootmisharu esitatud teabele tuginedes kindlaks, et difusioonitoiming toimub väljaspool ühendust praegu üksnes järgmistes riikides (tootmisvõimsuse järgi kahanevas järjekorras): Korea Vabariik, Taiwan, USA, Jaapan, Singapur ja Hiina Rahvavabariik. Sellest järeldub, et import, mille deklareeritud päritolukoht on mõni muu riik peale nimetatute, on valesti deklareeritud. Eriti ilmne tundub see asjaolu olevat Malaisia, Hongkongi ja mingil määral Hiina Rahvavabariigi päritoluga deklareeritud impordi puhul, mille difusioonivõimsus on piiratud. Lisaks viimati nimetatud riikidele on Comextis teateid DRAMide impordi kohta teistest riikidest.(24) Arvestades asjaolu, et kohaldatavad mittesooduspäritolureeglid on piisavalt selged ja et toll saab vale päritolu märkimist tollideklaratsiooni käsitleda kooskõlas kohaldatavate õigusaktidega, leitakse, et kõige asjakohasem viis probleemi lahendamiseks on difusioonitoimingu toimumiskohaks olevate riikide tolliasutuste korrapärane teavitamine, et oleks võimalik teha vastavaid kontrolle.(25) Vaatlusaluse toote teise liigi puhul selgus, et see moodustab põhiosa kõikide DRAM-tüüpide impordist ühendusse (73%). Eriti Malaisia päritoluga deklareeritud import moodustab 78% kõigist sellest riigist imporditud tüüpidest, Hongkongi puhul 95% ja Hiina Rahvavabariigi puhul 93%.(26) Nagu on eespool selgitatud, ei toimu põhjenduses 25 nimetatud riikides difusioonitoiminguid või need toimuvad vaid piiratud mahus. Seoses sellega esitati tõendid, mis näitavad, et maksimaalne väärtus, mida nendes riikides saaks lisada, ei piisa tõenäoliselt olemasolevate päritolureeglitega nõutava 45% väärtuse saavutamiseks, ning on veelgi ebatõenäolisem, et see võiks moodustada suurema osa kogu tootmisprotsessist.(27) Eespool esitatut silmas pidades leitakse, et vaja on erisätteid, et tagada DRAM-valmistoodete päritolu õige deklareerimine ja et tolliasutustel oleks võimalik teha asjakohaseid kontrolle.D. KAVANDATUD ERISÄTTED(28) Eespool esitatud järeldusi silmas pidades järeldatakse, et on vaja erisätteid, selleks et:2.  selgitada vaatlusaluse toote kirjeldust;3.  tagada DRAM-valmistoodete päritolu õige deklareerimine ja võimaldada tolliasutustel teha asjakohaseid kontrolle;4.  tagada tasakaalustava tollimaksu sissenõudmine DRAM-valmistoodete impordilt, mis pärinevad muudest riikidest kui Korea Vabariik ning sisaldavad Korea Vabariigist pärinevaid DRAM-kiipe ja/või monteeritud DRAMe;5.  tagada tasakaalustava tollimaksu sissenõudmine teabe puudumise või deklareerija koostöövalmiduse puudumise korral.(29) Põhjenduse 28 punktis a nimetatud erisäte peaks sisaldama vaatlusaluse toote selgemat kirjeldust, milles on eraldi välja toodud kõik DRAMide erinevad vormid ja nimetatakse selgesõnaliselt monteeritud DRAMe.(30) Põhjenduse 28 punktides b ja c osutatud erisätted peaksid esinema viitenumbri kujul, mille deklareerija märgib ühtse haldusdokumendi (SAD: Single Administrative Document) lahtrisse 44 hetkel, kui esitatakse imporditud DRAMi vabasse ringlusse laskmisega seotud tollideklaratsioon. Selline number peaks vastama DRAM-valmistoote kirjeldusele, milles võetakse arvesse 1) selle kuju, 2) selle päritolu („Korea Vabariik“ või „muud riigid kui Korea Vabariik"), 3) vajaduse korral: tootmisprotsessiga seotud Korea äriühingut („Samsung" või „mis tahes äriühing peale Samsungi") ja (4) muudest riikidest kui Korea Vabariigist pärinevate DRAM-valmistoodete puhul, mis sisaldavad Korea Vabariigist pärinevaid DRAM-kiipe ja/või monteeritud DRAMe ja on toodetud mis tahes äriühingu poolt peale Samsungi, väärtust, mille DRAM-kiibid ja/või monteeritud DRAMid moodustavad DRAM-valmistoote koguväärtusest. Kohaldada tuleks järgmisi viitenumbreid, mis vastavad allpool esitatud toote/päritolu kirjeldustele:Nr | Toote/päritolu kirjeldus | Viitenumber |1 | Muudest riikidest kui Korea Vabariigist pärinevad DRAM-valmistooted, mis sisaldavad muudest riikidest kui Korea Vabariigist pärinevaid või Korea Vabariigist pärinevaid ja Samsungi toodetud DRAM-kiipe ja/või monteeritud DRAMe | D010 |2 | Muudest riikidest kui Korea Vabariigist pärinevad DRAM-valmistooted, mis sisaldavad Korea Vabariigist pärinevaid DRAM-kiipe ja/või monteeritud DRAMe ja on toodetud mis tahes äriühingu poolt peale Samsungi ning moodustavad alla 10% DRAM-valmistoote vabast netohinnast ühenduse piiril | D011 |3 | Muudest riikidest kui Korea Vabariigist pärinevad DRAM-valmistooted, mis sisaldavad Korea Vabariigist pärinevaid DRAM-kiipe ja/või monteeritud DRAMe ja on toodetud mis tahes äriühingu poolt peale Samsungi ning moodustavad vähemalt 10%, kuid alla 20% DRAM-valmistoote vabast netohinnast ühenduse piiril | D012 |4 | Muudest riikidest kui Korea Vabariigist pärinevad DRAM-valmistooted, mis sisaldavad Korea Vabariigist pärinevaid DRAM-kiipe ja/või monteeritud DRAMe ja on toodetud mis tahes äriühingu poolt peale Samsungi ning moodustavad vähemalt 20%, kuid alla 30% DRAM-valmistoote vabast netohinnast ühenduse piiril | D013 |5 | Muudest riikidest kui Korea Vabariigist pärinevad DRAM-valmistooted, mis sisaldavad Korea Vabariigist pärinevaid DRAM-kiipe ja/või monteeritud DRAMe ja on toodetud mis tahes äriühingu poolt peale Samsungi ning moodustavad vähemalt 30%, kuid alla 40% DRAM-valmistoote vabast netohinnast ühenduse piiril | D014 |6 | Muudest riikidest kui Korea Vabariigist pärinevad DRAM-valmistooted, mis sisaldavad Korea Vabariigist pärinevaid DRAM-kiipe ja/või monteeritud DRAMe ja on toodetud mis tahes äriühingu poolt peale Samsungi ning moodustavad vähemalt 40%, kuid alla 50% DRAM-valmistoote vabast pakkumishinnast ühenduse piiril | D015 |7 | Muudest riikidest kui Korea Vabariigist pärinevad DRAM-valmistooted, mis sisaldavad Korea Vabariigist pärinevaid DRAM-kiipe ja/või monteeritud DRAMe ja on toodetud mis tahes äriühingu poolt peale Samsungi ning moodustavad vähemalt50% DRAM-valmistoote vabast netohinnast ühenduse piiril | D016 |(31) Numbri 1 alla kuuluva toote/päritolu kirjeldusega ei peaks kaasnema mingeid täiendavaid tõendavaid dokumente. Viitenumbri märkimist loetakse iseenesest piisavaks, et pöörata deklareerija tähelepanu vajadusele kontrollida hoolikalt kõigi asjassepuutuvate tootjate päritolu ja asukohta. Lisaks sellele oleks igasugune täiendav dokument deklareerijale liigseks koormaks selliste DRAMide importimisel, mille tootmises ei osale ükski äriühing, kelle suhtes kohaldatakse tasakaalustavat tollimaksu.(32) Numbrite 2–7 alla kuuluvate toote/päritolu kirjeldustega seevastu peaks olema kaasas kinnitus, mille on väljastanud DRAMi viimane tootja ja mille esitab deklareerija koos ühtse haldusdokumendiga hetkel, kui esitatakse vabasse ringlusse laskmisega seotud tollideklaratsioon vastavalt lisas esitatud tekstile. Sellises kinnituses peaks muu hulgas olema märgitud nende äriühingute, kelle suhtes kohaldatakse tasakaalustavat tollimaksu, poolt teostatud tootmisprotsessi väärtus imporditud DRAMide koguväärtusest.(33) Numbrite 2–7 alla kuuluvate DRAM-valmistoodete suhtes kohaldatav tasakaalustava tollimaksu määr tuleks arvutada proportsionaalselt väärtusega, mille Korea Vabariigist pärinev inkorporeeritud DRAM-kiip ja/või monteeritud DRAM moodustab DRAM-valmistoote koguväärtusest. Et lihtsustada tolliprotseduuri ja kõnealusele väärtusele vastavate asjakohaste tollimaksumäärade kohaldamist, tuleb kehtestada järgmised kuus tollimaksumäära taset – igaüks vastab toote/päritolu kirjelduste järgmistele numbritele:-  nr 2: kohaldada tuleks tollimaksumäära 0%;-  nr 3: kohaldada tuleks tollimaksumäära 3,4%;-  nr 4: kohaldada tuleks tollimaksumäära 6,9%;-  nr 5: kohaldada tuleks tollimaksumäära 10,4%;-  nr 6: kohaldada tuleks tollimaksumäära 13,9%;-  nr 7: kohaldada tuleks tollimaksumäära 17,4%.(34) Põhjenduses 33 kehtestatud tollimaksumäära iga tase vastab madalaimale protsendile (mis on ette nähtud vastavate DRAM-valmistoodete puhul), mida kohaldatakse tasakaalustava tollimaksu suhtes (näiteks 10% 34,8%st DRAM-valmistoodete puhul, mis kuuluvad numbri 3 alla, st 3,4%), et tagada sätte tasakaalustatud kohaldamine ja vältida vaatlusalust toodet ühendusse importivate ja müüvate ettevõtjate ebaproportsionaalset koormust.(35) Lõpuks leitakse seoses põhjenduse 28 punktis d osutatud erisättega, et nii põhjendusega 30 ettenähtud viitenumbri puudumine ühtse haldusdokumendi lahtris 44 kui kinnituse puudumine põhjenduses 32 nimetatud juhtudel peaks andma alust tasakaalustava tollimaksu määra 34,8% kohaldamiseks, kuna tuleb eeldada – kui ei tõestata vastupidist – et DRAM-valmistoode on pärit Korea Vabariigist ja selle tootjateks on äriühingud, kelle suhtes kohaldatakse tasakaalustavat tollimaksu.(36) Kui põhjenduses 32 nimetatud juhtudel ei ole mõned DRAM-valmistoodete koosseisus olevad DRAM-kiibid ja/või monteeritud DRAMid selgelt märgistatud ning nende tootjad ei ole nõutud kinnituse alusel selgelt äratuntavad, tuleb eeldada – kui ei tõestata vastupidist – et sellised DRAM-kiibid ja/või monteeritud DRAMid on pärit Korea Vabariigist ja need on tootnud äriühingud, mille suhtes kohaldatakse tasakaalustavat tollimaksu. Seepärast tuleks kohaldada 34,8% tasakaalustavat tollimaksu neil juhtudel, mille puhul eespool öeldust tulenevalt on DRAM.valmistoode pärit Korea Vabariigist. Kõigil muudel juhtudel peaks kohaldatavaks tasakaalustavaks tollimaksuks olema põhjenduses 33 ettenähtud määr, mis vastab põhjenduses 30 sätestatud väärtustele.(37) Seoses erisätte ja eespool põhjendustes 35 ja 36 nimetatud asjaoludega selgus, et DRAMi tarnijatel on oma klientide ees lepingulised kohustused hoida tooted vastavuses tootmisharu standardites määratletud teatavate nõuetega, sealhulgas viide nende äriühingute nimele, kus toimus difusioon ja montaaž. Seega leitakse, et esitatav teave ja tõendid ei ole deklareerijale liigseks koormaks,ON VASTU VÕTNUD KÄESOLEVA MÄÄRUSE:Artikkel 1Käesolevaga muudetakse nõukogu määrust (EÜ) nr 1480/2003 järgmiselt:1. Artikli 1 lõige 1 asendatakse järgmisega:„1. Käesolevaga kehtestatakse lõplik tasakaalustav tollimaks Korea Vabariigist pärinevate dünaamiliste muutmäludena (DRAM) tuntud teatavate elektrooniliste mikrolülituste impordi suhtes, mis on toodetud erinevaid metalloksiidpooljuhtide (MOS) tootmistehnoloogiaid kasutades, kaasa arvatud komplementaarse metalloksiidränistruktuuri (CMOS) tüüpi, sõltumata tüübist, tihedusest, variatsioonidest, pöörduskiirusest, konfiguratsioonist, kiibikestast või raamist jne.Eelmises lõikes määratletud DRAMid esinevad järgmisel kujul:-  CN-koodi ex 8542 21 01 (TARICi kood 8542 21 01 10) alla kuuluvad DRAM-plaadid,-  CN-koodi ex 8542 21 05 (TARICi kood 8542 21 05 10) alla kuuluvad DRAM-kiibid,-  CN-koodide 8542 21 11, 8542 21 13, 8542 21 15 ja 8542 21 17 alla kuuluvad monteeritud DRAMid,-  CN-koodide ex 8473 30 10 (TARICi kood 8473 30 10 10), ex 8473 50 10 (TARICi kood 8473 50 10 10) ja ex 8548 90 10 (TARICi kood 8548 90 10 10) alla kuuluvad DRAM-valmistooted (mälumoodulid, mäluplaadid või muud agregaatvormid),-  CN-koodide ex 8473 30 10 (TARICi kood 8473 30 10 10), ex 8473 50 10 (TARICi kood 8473 50 10 10) ja ex 8548 90 10 (TARICi kood 8548 90 10 10) alla kuuluvad kiibid ja/või monteeritud DRAMid, mis kuuluvad DRAM-valmistoodete koosseisu, tingimusel, et DRAM-valmistoode on pärit muudest riikidest kui Korea Vabariik."2. Artikli 1 lõige 2 asendatakse järgmisega:„2. Lõplik tasakaalustav tollimaks, mida kohaldatakse vaba netohinna suhtes ühenduse piiril enne tollimaksu sissenõudmist, on järgmine:Korea tootjad | Tollimaksumäär (%) | TARICi lisakood |Samsung Electronics Co., Ltd („Samsung”) 24th Fl., Samsung Main Bldg 250, 2-Ga, Taepyeong-Ro Jung-Gu, Seoul | 0% | A437 |Hynix Semiconductor Inc. 891, Daechidong Kangnamgu, Seoul | 34,8% | A693 |Kõik muud äriühingud | 34,8% | A999“ |3. Artikli 1 lõikest 3 saab uue nummerduse kohaselt artikli 1 lõige 7.4. Artiklile 1 lisatakse järgmine uus lõige 3:„3. Liikmesriigi tolliametile DRAM-valmistoodete vabasse ringlusse laskmiseks tollideklaratsiooni esitamisel märgib deklareerija ühtse haldusdokumendi („SAD") lahtrisse 44 viitenumbri, mis vastab allpool järgmises tabelis esitatud toote/päritolu kirjeldustele. Lõplik tasakaalustav tollimaks, mida kohaldatakse vaba netohinna suhtes ühenduse piiril enne tollimaksu sissenõudmist, on järgmine:Nr | Toote/päritolu kirjeldus | Viitenumber | Tollimaksumäär (%) |1 | Muudest riikidest kui Korea Vabariigist pärinevad DRAM-valmistooted, mis sisaldavad muudest riikidest kui Korea Vabariigist pärinevaid või Korea Vabariigist pärinevaid ja Samsungi toodetud DRAM-kiipe ja/või monteeritud DRAMe | D010 | 0% |2 | Muudest riikidest kui Korea Vabariigist pärinevad DRAM-valmistooted, mis sisaldavad Korea Vabariigist pärinevaid DRAM-kiipe ja/või monteeritud DRAMe ja on toodetud mis tahes äriühingu poolt peale Samsungi ning moodustavad alla 10% DRAM-valmistoote vabast netohinnast ühenduse piiril | D011 | 0% |3 | Muudest riikidest kui Korea Vabariigist pärinevad DRAM-valmistooted, mis sisaldavad Korea Vabariigist pärinevaid DRAM-kiipe ja/või monteeritud DRAMe ja on toodetud mis tahes äriühingu poolt peale Samsungi ning moodustavad vähemalt 10%, kuid alla 20% DRAM-valmistoote vabast netohinnast ühenduse piiril. | D012 | 3,4% |4 | Muudest riikidest kui Korea Vabariigist pärinevad DRAM-valmistooted, mis sisaldavad Korea Vabariigist pärinevaid DRAM-kiipe ja/või monteeritud DRAMe ja on toodetud mis tahes äriühingu poolt peale Samsungi ning moodustavad vähemalt 20%, kuid alla 30% DRAM-valmistoote vabast netohinnast ühenduse piiril | D013 | 6,9% |5 | Muudest riikidest kui Korea Vabariigist pärinevad DRAM-valmistooted, mis sisaldavad Korea Vabariigist pärinevaid DRAM-kiipe ja/või monteeritud DRAMe ja on toodetud mis tahes äriühingu poolt peale Samsungi ning moodustavad vähemalt 30%, kuid alla 40% DRAM-valmistoote vabast netohinnast ühenduse piiril | D014 | 10,4% |6 | Muudest riikidest kui Korea Vabariigist pärinevad DRAM-valmistooted, mis sisaldavad Korea Vabariigist pärinevaid DRAM-kiipe ja/või monteeritud DRAMe ja on toodetud mis tahes äriühingu poolt peale Samsungi ning moodustavad vähemalt 40%, kuid alla 50% DRAM-valmistoote vabast netohinnast ühenduse piiril | D015 | 13,9% |7 | Muudest riikidest kui Korea Vabariigist pärinevad DRAM-valmistooted, mis sisaldavad Korea Vabariigist pärinevaid DRAM-kiipe ja/või monteeritud DRAMe ja on toodetud mis tahes äriühingu poolt peale Samsungi ning moodustavad vähemalt 50% DRAM-valmistoote vabast netohinnast ühenduse piiril | D016 | 17,4%" |5. Artiklile 1 lisatakse järgmine uus lõige 4:„4. Viidates lõikele 3 loetakse numbri 1 alla kuuluvat toote/päritolu kirjeldust käsitleva viitenumbri märkimist ühtse haldusdokumendi lahtrisse 44 iseenesest piisavaks tõendiks. Kõigi ülejäänud toote/päritolu kirjelduste kohta esitab deklareerija viimase tootja väljastatud kinnituse, mis tõendab kõigi DRAM-valmistoote komponentide päritolu, tootjaid ja väärtust, kooskõlas lisas sätestatud nõuetega. Kõnealune kinnitus vormistatakse äriühingu kirjaplangil ja kinnitatakse äriühingu pitsatiga."6. Artiklile 1 lisatakse järgmine uus lõige 5:„5. Juhul kui ühtses haldusdokumendis ei ole kirjas viitenumbrit, nagu ette nähtud lõikes 3, või kui tollideklaratsiooniga ei ole lõikes 4 nõutud juhtudel kaasas kinnitust, loetakse DRAM-valmistoote – kui ei tõendata vastupidist – päritoluriigiks Korea Vabariik ja tootjaks mis tahes äriühing peale Samsungi, ning kohaldatakse tasakaalustava tollimaksu määra 34,8%.Juhtudel, kui mõned DRAM-valmistoodete koosseisus olevad DRAM-kiibid ja/või monteeritud DRAMid ei ole selgelt märgistatud ning nende tootjad ei ole lõikes 4 nõutud kinnituse alusel selgelt äratuntavad, tuleb eeldada – kui ei tõestata vastupidist – et sellised DRAM-kiibid ja/või monteeritud DRAMid on pärit Korea Vabariigist ja need on tootnud äriühingud, mille suhtes kohaldatakse tasakaalustavat tollimaksu. Neil juhtudel on DRAM-valmistoodete suhtes kohaldatava tasakaalustava tollimaksu määra arvutamise aluseks Korea Vabariigist pärit DRAM-kiipide ja/või monteeritud DRAMide vaba netohinna osakaal ühenduse piiril enne tollimaksu sissenõudmist DRAM-valmistoodete vabast netohinnast ühenduse piiril enne tollimaksu sissenõudmist, nagu sätestatud lõikes 3 esitatud tabeli punktides 2–7. Kui eespool nimetatud DRAM-kiipide ja/või monteeritud DRAMide väärtus on siiski selline, et see DRAM-valmistoode, mille koosseisu nad kuuluvad, määratakse Koreast pärinevaks, kohaldatakse DRAM-valmistoote suhtes tasakaalustava tollimaksu määra 34,8%.“7. Artiklile 1 lisatakse järgmine uus lõige 6:„6. Andmete kontrollimiseks liikmesriikide tolliasutuste poolt kohaldatakse nõukogu määruse (EÜ) nr 2026/97 artikli 28 lõikeid 1, 3, 4 ja 6 mutatis mutandis."Artikkel 2Käesolev määrus jõustub 15. päeval pärast selle avaldamist Euroopa Liidu Teatajas .Käesolev määrus on tervikuna siduv ja vahetult kohaldatav kõikides liikmesriikides.Brüssel,Nõukogu nimeleesistujaLISAÜhtsete haldusdokumentidega kaasas olev kinnitus, mis viitab DRAM-valmistoote impordileNB! Käesoleva kinnituse väljastab äriühingu kirjaplangil ja äriühingu pitsatiga kinnitatud kujul DRAM-valmistoote viimane tootja.1. Viitenumber: [artikli 1 lõikes 4 sätestatud number]2. DRAM-valmistoodete koosseisus olevate DRAM-kiipide ja/või monteeritud DRAMide tootmisega seotud kõigi tootjate nimed: [märkida täielik nimi, aadress ja tootmisprotsess]3. Faktuurarve number ja kuupäev:4. Üldine teave:DRAM-valmistoode | DRAM-kiibid ja/või monteeritud DRAMid, mis on toodetud mis tahes äriühingu poolt peale Samsungi ja mis kuuluvad DRAM-valmistoodete koosseisu |Kogus | Hind (vaba netokoguhind ühenduse piiril) | Päritolu | Hind(%) (DRAM-valmistoote vaba netokoguhind ühenduse piiril) | Korea tootja TARICi lisakood |[1] EÜT L 288, 21.10.1997, lk 1. Määrust on viimati muudetud määrusega (EÜ) nr 461/2004 (ELT L 77, 13.3.2004, lk 12).[2] ELT L 212, 22.8.2003, lk 1.[3] ELT C 70, 22.3.2005, lk 2.[4] Nõukogu määrus (EMÜ) No 2913/92 (EÜT L 302, 19.10.1992, lk 1), määrust on viimati muudetud Euroopa Parlamendi ja nõukogu määrusega (EÜ) nr 648/2005 (ELT L 117, 4.5.2005, lk 13).[5] Komisjoni määruse (EMÜ) nr 2454/93 11. lisa (EÜT L 253, 11.10.1993, lk 1).